
	ACTA 


	Expedient núm.: 
	Òrgan col·legiat: 

	JGL/2021/27 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	12 de juliol de 2021 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/26 de la Junta de Govern Local de la sessió duta a terme el dia 5 de juliol de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.    


ACTIVITATS AMBIENTALS
	Expedient 1334/2021. Procediment ordinari 299/2021 B i P. S. de mesures cautelars coetànies 54/2021 B – discoteca 

	Favorable
	Tipus de votació: unanimitat

	El dia 8 de juliol de 2021 va tenir entrada en aquest Ajuntament el recurs contenciós administratiu presentat al Jutjat Contenciós Administratiu de Lleida núm. 1 (procediment ordinari 299/2021 B i P. S. de mesures cautelars coetànies 54/2021 B), interposat contra l’Ajuntament de Solsona pels acords adoptats en data 14 de juny de 2021 i 21 de juny de 2021 sobre Urbanisme (registre d’entrada 2021-E-RC-1985).
Del contingut de la documentació aportada se’n desprèn que la nit del 23 al 24 de juny de 2021 es va posar en funcionament una discoteca, una vegada aixecades parcialment les  restriccions sanitàries  derivades de  la pandèmia de la COVID-19.
Que la nit del 23 al 24 de juny de 2021 es van realitzar mesures de sorolls des d’un dormitori del seu domicili i de l’estudi presentat se’n desprèn que el nivell de soroll en horari nocturn no només no s’ha reduït sinó que s’ha incrementat passant de 46,1 dB a 47,6dB.
Atès que, segons consta a l’expedient de l’activitat de la discoteca i segons la documentació presentada pels seus titulats, el dia 20 de novembre de 2020, amb registre d’entrada 2020-E-RC-2451, es va reparar el limitador i registrador de sorolls i a partir d’aquesta data, amb les millores fetes, l’activitat no havia de provocar molèsties de soroll als veïns;
Atès que és necessari aclarir  el nivell de soroll que va provocar l’activitat de la discoteca la nit del 23 al 24 de juny de 2021,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda requerir els titulars de l’activitat de la discoteca per tal que, en el termini de cinc dies a comptar des de la recepció de la notificació d’aquest acord, presentin a l’Ajuntament de Solsona els justificants dels enregistraments de soroll de l’activitat de la discoteca que afecten als dies que van del dia 23 al 27 de juny de 2021, amb la finalitat de comprovar si el  registrador i el limitador funcionen correctament.


AFERS SOCIALS
	Expedient 1335/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00005,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de cent cinquanta euros (150,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1341/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00202,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de quaranta-tres euros (43,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1324/2021. Revisió facturació aigua any 2020 i 1r i 2n trimestre de 2021 

	Favorable
	Tipus de votació: unanimitat

	Vista la sol·licitud de petició de revisió de les facturacions d’aigua d’uns habitatges, corresponents al 1r, 2n, 3r i 4t trimestre de 2020 i 1r i 2n trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda refer les factures de subministrament d’aigua corresponents al 1r i al 2n trimestre de 2021 tenint en consideració la fuita d’aigua:
- pel que fa a la facturació del 1r trimestre de 2021, es farà els abonaments als comptes bancaris per la diferència d’imports després d’aplicar els preus de fuita,
- pel que fa al 2n trimestre de 2021, es tindrà en consideració la fuita d’aigua en el moment de fer les factures del trimestre.


	Expedient 725/2021. Canviar d’ubicació el comptador del subministrament d’aigua potable i poder fer una nova connexió d’aigües fecals i pluvials

	Favorable
	Tipus de votació: unanimitat

	Vista la sol·licitud, en què exposa que s’estan duent a terme les obres de construcció del nou parc de Bombers de Solsona, a l’avinguda de Sant Jordi, i demana permís per canviar d’ubicació el comptador del subministrament d’aigua potable i poder fer una nova connexió d’aigües fecals i pluvials;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
- pel que fa al canvi d’ubicació del comptador, concedir el que sol·licita. Aquest canvi d’ubicació s'haurà de fer sota la supervisió del Servei Municipal d'Aigua de Solsona.
- pel que fa a la nova connexió d'aigües fecals i pluvials, es recomana que la connexió es faci mitjançant el pou de clavegueram, si és possible, un cop pagada la taxa corresponent.


	Expedient 1513/2020. Presa d’aigua per a la instal·lació d’una boca d’incendis equipada (BIE)

	Favorable
	Tipus de votació: unanimitat

	Vista la sol·licitud, en què es demana poder disposar d’una presa d’aigua per a la instal·lació d’una boca d’incendis equipada (BIE);
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb els advertiments següents:
· no es pot garantir condicions de cabal ni pressions determinats,
· la connexió es realitzarà a la xarxa d'aigua municipal i, segons el Reglament del Servei Municipal d'Aigües, la realitzarà el personal del Servei Municipal facturant les despeses de personal i materials necessaris a aquests efectes.


	Expedient 1331/2021. Baixa subministrament d'aigua potable

	Favorable
	Tipus de votació: unanimitat

	Vista la sol·licitud de baixa en el subministrament d'aigua potable d'ús domèstic d’un immoble; el contracte figura a nom d'una persona que ja ha renunciat al contracte de lloguer que tenia de l'immoble esmentat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia209/2019, de 7 de juliol, i per unanimitat dels assistents, acorda concedir la baixa sol·licitada. Per fer efectiva la baixa cal adreçar-se a l’Oficina d’Atenció Ciutadana.


CONTRACTACIÓ
	Expedient 1164/2021. Contracte menor de servei – elaboració del pla d'estabilització/consolidació de l'ocupació temporal a l'Ajuntament de Solsona

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’alcalde de data 8 de juliol de 2021 en el qual es motiva la necessitat i idoneïtat d'efectuar un contracte menor de servei per adjudicar l'actuació del contracte «Elaboració del Pla d'estabilització/consolidació de l'ocupació temporal a l'Ajuntament de Solsona», amb codi CPV 79414000-0 (serveis de consultoria en gestió de recursos humans);
És necessària la contractació d’aquest servei, ja que l’Ajuntament requereix d’un instrument que ha de permetre corregir les anomalies que s’hagin pogut produir al llarg dels anys a través de la transformació de l’ocupació temporal, però estructural, en ocupació fixa. Després d’anys en els quals aquests plans han estat restringits legalment (com a conseqüència de les mesures d’ajust establertes en el context de la crisi econòmica), les últimes lleis de pressupostos generals de l’Estat han establert la possibilitat d’elaborar plans d’estabilització de l’ocupació temporal per tal d’acabar amb el problema de la temporalitat a les administracions públiques. En aquest sentit, cal destacar que la normativa vigent ha establert l’any 2021 com l’últim any per aprovar i publicar en els diaris oficials les ofertes que articulin els processos esmentats;
Vist que l’Ajuntament va sol·licitar dos pressupostos a dues empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
· DALEPH, amb un pressupost d’execució de 6.700,00 € (IVA no inclòs)
· CGP (Consultors de Gestió Pública), amb un pressupost d’execució de 6.200,00 € (IVA no inclòs);
Vist que, una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per CGP amb un pressupost per un import total de 6.200,00 € (sense IVA);
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis per a l’elaboració del Pla d'estabilització/consolidació de l'ocupació temporal a l'Ajuntament de Solsona al contractista CGP (Consultors de Gestió Pública), amb CIF núm. B81823809, per un import de 6.200,00 € (sense IVA), més el 21% d'IVA, el que fa un import total de 7.502,00 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1530.22706 per a l’exercici 2021.
Tercer. Designar com a responsable la tècnica de Recursos Humans de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 1096/2021. Recollida de residus en l'entorn dels contenidors i altres amb l'empresa Volem Feina Serveis Ambientals, SL

	Favorable
	Tipus de votació: unanimitat

	Vista la memòria justificativa emesa per Ramon Montaner i Viladrich, regidor delegat de Medi ambient, en data 15 de gener de 2021, en la què s’acredita la necessitat de la contractació del servei de neteja viària, recollida i transport de residus de Solsona;
Vist que en la sessió plenària de data 28 de gener de 2021 es va aprovar l’expedient de contractació, mitjançant procediment obert, harmonitzat, amb diversos criteris d’adjudicació i tramitació ordinària, per la contractació del servei de neteja viària, recollida i transport de residus de Solsona. Amb un pressupost base de licitació de 3.957.058,76 € (sense IVA) i 4.352.764,63 € (10% d’IVA inclòs), i amb un valor estimat del contracte ascendeix a la quantia de 7.728.851,03 € (sense IVA). El contracte té una durada de 4 anys de duració del contracte, amb previsió de pròrroga de 4 anys més;
Vist que, per sessió plenària de data 27 de maig de 2021, es va adjudicar el contracte de serveis “Neteja viària, recollida i transport de residus de Solsona» a l’adjudicatari Jaume Oró, SL, amb CIF núm. B25271057, per l’import de 3.948.292,82 € més 394.829,28 € d’IVA, el què fa un import total de 4.343.122,10 € (IVA inclòs), corresponent als 4 anys del contracte més els 4 anys més de possible pròrroga; i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques;
Vist el contracte administratiu signat entre l’Ajuntament i l’adjudicatari del servei, Jaume Oró, SL, a data 28 de maig de 2021, en el què s’estableix que el termini de vigència del contracte començarà a comptar a partir del dia 1 d’octubre de 2021, i tindrà una durada de quatre anys;
Vist que el tècnic de Medi ambient de l’Ajuntament en data 1 de juliol de 2021, i en relació a la propera implantació de la recollida de residus porta a porta al municipi de Solsona, a partir de l’1 d’octubre de 2021, informa que aquest fet comporta que els serveis següents que du a terme l’empresa d’inserció Volem Feina Serveis Ambientals, SL, amb NIF núm. B25843301, deixaran d’efectuar-se a causa d’aquesta implantació, ja que estan inclosos dins de la nova contractació;
Els serveis que realitza actualment l’empresa Volem Feina Serveis Ambientals, SL, i que deixaran de prestar-se a 30 de setembre de 2021 són els següents:
· Recollida de residus a l’entorn dels contenidors
· Recollida selectiva de residus al nucli antic
· Recollida comercial del cartró
· Recollida de residus del mercat setmanal.
Per tant, caldrà posar en coneixement i tramitar la finalització de la relació contractual amb l’Empresa d’Inserció Volem Feina Serveis Ambientals, SL, pel que fa als serveis esmentats.
Examinada la documentació que l'acompanya i de conformitat amb allò que s'ha fixat en els articles 190, 191 i disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda comunicar a l’empresa Volem Feina Serveis Ambientals, SL, que en base als fets expressats, a partir de data 30 de setembre de 2021 deixen de prestar els serveis que tot seguit es relacionen:
· Recollida de residus a l’entorn dels contenidors
· Recollida selectiva de residus al nucli antic
· Recollida comercial del cartró
· Recollida de residus del mercat setmanal,
atès que seran prestats per l’empresa Jaume Oró, SL, adjudicatària del contracte “Neteja viària, recollida i transport de residus de Solsona”, a partir de l'1 d’octubre de 2021 i per un termini de 4 anys.


CONVENIS
	Expedient 1160/2021. Cessió d'ús temporal de dos habitatges propietat de l'Agència de l'Habitatge de Catalunya situats al Parc de Maquinària de Solsona

	Favorable
	Tipus de votació: unanimitat

	Vist el document de cessió d'ús temporal de dos habitatges propietat de l'Agència de l'Habitatge de Catalunya situats al Parc de Maquinària de Solsona, entre els dies 19 i 31 de juliol i entre els dies 23 d'agost i 10 de setembre de 2021 per fer-hi estada els arqueòlegs que intervindran als jaciments del Castellvell i de Sant Miquel de Jorba;
A proposta de l'alcalde i del regidor delegat d'Habitatge,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar el document de cessió que es transcriu a continuació i facultar l'alcalde per a la seva signatura:
"Cessió d'ús de caràcter temporal
A) Data
A data de la última signatura electrònica
B) Cedent
La senyora Fernanda Casanovas Aisa, Responsable de l'Assessoria Jurídica del Servei Territorial d'Habitatge a Lleida de l’Agència de l'Habitatge de Catalunya, qui intervé en nom i representació de l’Institut Català del Sòl, estant facultada per a aquest acte en virtut de l’escriptura de poder especial, atorgada per la Directora de l’Agència de l'Habitatge de Catalunya i autoritzada per la Notària de Barcelona, senyora Immaculada Rúbies Royo, el dia 22 de juliol de 2020, amb el número 1307 del seu protocol.
C) Cessionari
El senyor David Rodríguez González, Alcalde de l’Ajuntament de Solsona, qui intervé en nom i representació del consistori, amb NIF P2525700G.
D) Dades dels habitatges objecte de la cessió
Grup: Parc Maquinaria Solsona
Població: Solsona.
Grup: Parc Maquinaria Solsona
Població: Solsona.
Reunides les parts en el lloc i data indicats, es reconeixen mútuament capacitat legal necessària, i a aquest efecte,
Exposen
Primer. Que l’Institut Català del Sòl és propietari dels habitatges la identificació i característiques dels quals s’especifiquen a l’apartat D) del present document.
Segon. En data 28 de juny de 2021, l’Ajuntament de Solsona ha sol·licitat l’autorització d’ocupació a precari dels habitatges que consten a l’apartat D) d’aquest contracte, des del 19 al 31 de juliol i del 23 d’agost fins el 10 de setembre de 2021.
Tercer. Que l’Institut Català del Sòl, entitat de dret públic de la Generalitat de Catalunya, representat en aquest acte per la responsable de l’assessoria jurídica del Servei Territorial d’Habitatge a Lleida, senyora Fernanda Casanovas Aisa, autoritza l’ocupació temporal a precari dels habitatges de la localitat de Solsona a l’Ajuntament de Solsona.
Quart. El termini pel qual s’estableix l’autorització d’ocupació a precari finalitzarà el 10 de setembre de 2021, moment en què l’Ajuntament de Solsona retornarà les claus dels habitatges.
Cinquè. L’Ajuntament de Solsona vindrà obligat a:
a) Satisfer les despeses de subministrament (llum, aigua, telèfon i gas).
b) Satisfer totes les despeses que se’n derivin de l’ús i gaudiment dels habitatges ocupats.
c) Satisfer les despeses derivades dels serveis comuns dels immobles.
d) Posar a disposició de la propietat els habitatges objecte del present contracte, en el termini de 8 dies a comptar des del pertinent requeriment, en el mateix estat en què els va rebre.
e) L’Ajuntament de Solsona es responsabilitza i exonera a la propietat pels danys que es puguin ocasionar en els habitatges cedits per tot el període d’ocupació.
I perquè així consti, a tots els efectes, els compareixents signen per duplicat exemplar en la data de la última signatura electrònica."


CULTURA
	Expedient 507/2021. Ajuts per associacions i col·lectius culturals de Solsona, exercici 2021

	Favorable
	Tipus de votació: unanimitat

	La Junta de Govern Local, en la sessió duta a terme el dia 8 de març de 2021, aprovà les bases reguladores i obrir la convocatòria dels ajuts per associacions i col·lectius culturals de Solsona de l’exercici 2021, atorgant un termini de presentació de sol·licituds fins el 30 de maig de 2021;
Vist l'edicte publicat en el BOP de Lleida núm. 54, de 19 de març de 2021, i vistes les sol·licituds de subvenció presentades;
Tenint en consideració el que disposen dels articles 2, 3, 4, 5, 6 i 7 de les bases que regulen la convocatòria d'ajuts;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1 Concedir els ajuts per a les associacions i col·lectius culturals sense ànim de lucre del municipi de Solsona que tot seguit es detallen:
Entitat
Reg. d’entrada
Línia de subvenció
Activitat
Documentació
Pressupost activitat
Subvenció 2021
Justificació
Agrupament Esplai Riallera
672
Subv. extraordinària
Varis activitats d’esplai
Enregistrament d’un cd
Presentada
Compra de cd’s
600,00 €
Pendent
L’Altreatre
682
Subv. extraordinària
Producció teatral Les Bèsties (reposen fora de casa)
Presentada
5.972,60 €
2.430,00 €
Pendent
La Mare Cultural
679
Subv. ordinària
Festival La Mare Cultural
Presentada
12.550,00 €
2.270,00 €
Pendent
Joan Obiols Ríos
620
Subv. extraordinària
Publicació del llibre La oleada migratoria hacia Solsona 1939-1975
Presentada
compra de llibres
600,00 €
Pendent
Aleix Albareda Vilalta
378
Subv. extraordinària
Exposició de pintura FESTUM·S
Presentada
230,00 € + cessió del local + reparació
500,00 €
Pendent
Marc Anglarill Pasquina
634
Subv. extraordinària
Producció del cd “The Crooner”
Presentada
compra de cd’s
600,00 €
Pendent
Associació d’Empresaris per al Solsonès
671
 
Activitat Barri de les Lletres i la Música
Presentada
1.500.00 €
Desestimada per no ser una entitat cultural
Pendent
2. Recordar als beneficiaris dels ajuts que, d'acord amb l'article núm. 12 de les bases reguladores, caldrà justificar l'actuació amb la presentació de factures originals o amb fotocòpia compulsada amb data de 2021, comprovants de pagament i acompanyades d'una instància i dels documents següents:
· Fitxa de dades bancàries
· Compte justificatiu per a subvencions, el qual inclou la memòria justificativa i econòmica de l'actuació
· Memòria de realització de l'actuació
· Memòria econòmica de l'actuació
· Declaració de subvencions rebudes
· Acreditació gràfica de la col·laboració de l'Ajuntament de Solsona en lloc visible.
3. Els beneficiaris dels ajuts hauran de posar el logotip de l'Ajuntament de Solsona i fer constar la seva col·laboració en lloc visible en tot el material elaborat per a l'activitat. Cas de no compliment d'aquest requisit serà retirat l'ajut.
4. Un cop comunicada la concessió de l'ajut, el beneficiari haurà de presentar els justificants a l'Ajuntament de Solsona abans del 15 de desembre de 2021, sense possibilitat de pròrroga.


	Expedient 1316/2021. Associació Cultural La Mare – jornada cultural, 31 de juliol de 2021

	Favorable
	Tipus de votació: unanimitat

	Vista la sol·licitud presentada i subscrita per Joan Solé i Llobet, representant de l'Associació Cultural La Mare, en què demana poder utilitzar el material i els serveis que es relacionen del 30 de juliol a l'1 d'agost al parc de la Mare de la Font i a la Font de la Mina, per dur a terme la jornada cultural el dia 31 de juliol:
· 10 tarimes amb les potes regulables i els seus fixadors per lligar-se entre elles
· 20 tanques (que no siguin de les grogues)
· 120 cadires de fusta al parc de la Mare de la Font i 80 a la Font de la Mina
· 12 taules plegables de plàstic
· 10 cubells d'escombraries
· un generador de 32.000 Watts 40 cabeas de potència i silenciador
· una connexió al subministrament elèctric d'un quadre trifàsic de 32A a l'alçada del restaurant de la Mare de la Font
· focus i allargs de 220 V i allargs trifàsics
· l'ajuda d'un tècnic per fer les connexions corresponents
· tires de bombetes
· les llums de l'arbre de Nadal
· servei de neteja els dies 31 de juliol i 1 d'agost
· obertura dels lavabos del parc de la Mare de la Font i la corresponent neteja
· poder disposar de les claus del cadenat del parc de la Font Mina
· poder disposar de l'assegurança de responsabilitat civil de l'Ajuntament
· la col·laboració de la brigada municipal en el transport del material;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. A causa de la crisi sanitària provocada per la COVID-19 l'organització serà la responsable del compliment de les normes de seguretat higièniques i distanciament social i de les possibles incidències que es puguin produir.


	Expedient 1342/2021. Ajuntament d'Odèn – utilització material

	Favorable
	Tipus de votació: unanimitat

	Vista la sol·licitud presentada i subscrita per l'Ajuntament d'Odèn, en què demana poder fer ús d'una tarima per a un concert de petit format el dia 16 de juliol de 2021, a la tarda, a la plaça La Valldan del municipi;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 7,40 €.


GOVERNACIÓ
	Expedient 1330/2021. Ocupació de la via pública amb taules i cadires, estiu 2021

	Favorable
	Tipus de votació: unanimitat

	Vista la sol·licitud, en què es demana permís per ocupar la via pública amb taules i  cadires;
Vist que, passat un any des de la declaració de l’emergència sanitària provocada per la COVID-19 i la conseqüent crisi socioeconòmica, es pot constatar que no s’ha donat fi a la pandèmia i a les mesures adoptades per pal·liar el contagi, pel que es preveu que les repercussions s'estenguin durant tot l’any 2021;
Vist que la restauració és un dels sectors més afectat, i que actualment segueix amb moltes limitacions per a la seva obertura i que aquesta s’ha d’adaptar al Pla sectorial de la restauració aprovat pel Comitè de Direcció del Pla d’actuació del PROCICAT i la Resolució SLT/716/2021, de 12 de març, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya;
Vist que, en la sessió plenària del dia 25 de març de 2021, entre d‘altres mesures, s’aprovà l‘exempció del pagament de les taxes d‘ocupació de la via pública a les taules i cadires dels establiments de restauració durant tot l‘any 2021;
Vist que el sol·licitant, en data 8 de juny de 2021, ha presentat la documentació requerida per l'emplaçament de la tarima a instal·lar amb el compliment de les mesures tècniques de seguretat;
Vista la proposta redactada per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Concedir al sol·licitant autorització per a la instal·lació de quatre taules i quatre cadires per taula a la façana del seu establiment, havent de complir les mesures que s’especifiquen a l’apartat 12, de la Resolució SLT/2147/2021, de 8 de juliol i seguint les indicacions de la Policia Local.
Els establiments d'hostaleria i restauració poden obrir amb subjecció a les condicions següents:
· Es restableix el consum en barra, amb una separació interpersonal d'1,50 metres en qualsevol cas.
· En l'interior, l'aforament es limita al 50% de l'autoritzat i s'ha garantir una distància mínima degudament senyalitzada de dos metres entre comensals de taules o agrupacions de taules diferents. S'ha de garantir la ventilació de l'espai mitjançant ventilació natural o altres sistemes de ventilació.
· A les terrasses s'ha de garantir una distància mínima degudament senyalitzada d'1,50 entre comensals de taules o grups de taules diferents.
· El nombre màxim de comensals per taula o agrupació de taules és de sis persones a l'interior i de deu persones en terrasses i espais a l'aire lliure, llevat que pertanyin a la bombolla de convivència.
· S'ha de garantir la distància d'un metre entre persones d'una mateixa taula, excepte per a persones que pertanyin a la bombolla de convivència. El tipus i mida de taula han de permetre que es garanteixin aquestes distàncies.
· S'han de complir sempre totes les indicacions del Pla sectorial de la restauració aprovat pel Comitè de Direcció del Pla d'actuació del PROCICAT.
Segon. L'horari de la terrassa ve donat per la normativa fixada pel Departament de Salut (en aquests moments, fins a les 01.00 hores). A mesura que el Departament de Salut flexibilitzi la normativa, els horaris s'adequaran a la mateixa. De tota manera, en cap cas podran excedir dels permesos a l’Ordenança municipal reguladora de l’ocupació temporal de la via pública mitjançant terrasses, que són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Tercer. Comunicar al sol·licitant que, en funció de la problemàtica que pugui generar l’ocupació de l’espai a la via pública, l’Ajuntament podrà revisar el nombre de taules autoritzades i la distribució de les mateixes.
Quart. Comunicar al sol·licitant que l’autorització també queda condicionada al compliment dels condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenent més com una protecció per als clients més que una delimitació.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
Cinquè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Sisè. Es comunica també al sol·licitant l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2021.
Setè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.
Vuitè. En tot cas, aquesta autorització resta condicionada a la normativa que, en qualsevol moment, es pugui aprovar tant a nivell estatal com autonòmic pel que fa a la crisi sanitària.


	Expedient 1311/2021. Casal Popular La Fura – celebració 15è aniversari

	Favorable
	Tipus de votació: unanimitat

	Vista la sol·licitud presentada i subscrita per Anna Pujol i Navarro, representant del Casal Popular la Fura, en què demana que es prohibeixi l'estacionament i la circulació de vehicles a la part de dalt de la plaça de Sant Pere, els dies 18 i 22 juliol, a partir de la tarda, per als dos concerts de celebració del 15è aniversari de l'entitat;
Vist l’informe 359/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia209/2019, de 7 de juliol, i per unanimitat dels assistents, acorda comunicar a la sol·licitant que l'autorització dels concerts queda condicionada al fet que el soroll que puguin ocasionar no pot superar els 70 decibels. A causa de la crisi sanitària provocada per la COVID-19 l'organització serà la responsable del compliment de les normes de seguretat higièniques i distanciament social, del compliment estricte dels horaris fixats, de les possibles incidències que es puguin produir i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat.


	Expedient 1312/2021. Actuacions musicals en directe, juliol i agost 2021

	Favorable
	Tipus de votació: unanimitat

	Vista la sol·licitud d’autorització per oferir música en directe a la terrassa del bar, els divendres de les 20.30 a les 22.30 hores i els diumenges de les 12.00 a les 15.00 hores dels mesos de juliol i agost de 2021;
Vist l'informe 360/2021 emès per la Policia Local i a proposta de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels i que la música no creï molèsties als veïns. A causa de la crisi sanitària provocada per la COVID-19 l'organització serà la responsable del compliment de les normes de seguretat higièniques i distanciament social i del compliment estricte dels horaris fixats, de les possibles incidències que es puguin produir i sempre que l'activitat no impedeixi el pas dels vehicles dels veïns de la zona i dels vianants en general.


	Expedient 1329/2021. Actuació musical en directe, 24 de juliol de 2021

	Favorable
	Tipus de votació: unanimitat

	Vista la sol·licitud d’autorització per oferir música en directe a una terrassa durant el sopar del dia 24 de juliol, en motiu del 10è aniversari de l'obertura de l’establiment,
Vist l'informe 368/2021 emès per la Policia Local i a proposta de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l'organització serà la responsable del compliment de les normes de seguretat higièniques i distanciament social i del compliment estricte dels horaris fixats, de les possibles incidències que es puguin produir i sempre que l'activitat no impedeixi la lliure circulació dels veïns i dels vianants en general. 


	Expedient 1337/2021. Actuacions musicals en directe, 15, 17 i 18 de juliol de 2021

	Favorable
	Tipus de votació: unanimitat

	Vista la sol·licitud d’autorització per oferir uns concerts a la terrassa d’un bar els dies 15 i 17 de juliol, entre les 19.00 i les 23.00 hores, en funció de la disponibilitat dels músics, i el dia 18 de juliol, entre les 13.00 i les 15.00 hores; també demana poder disposar d'un escenari i que la brigada municipal es faci càrrec del seu muntatge;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, ateses les queixes que ocasionà el concert del dia 10 de juliol, només s'autoritza el concert del dia 18 de juliol, entre les 13.00 i les 15.00 hores. L’autorització de l’actuació musical queda condicionada al fet que el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l'organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir. Es recorda al sol·licitant que no pot tallar ni obstaculitzar el trànsit de vehicles de la plaça. Pel que fa a la utilització d'un escenari i el seu muntatge per part de la brigada municipal es comunica al sol·licitant que no es pot atendre la seva petició.


	Expedient 1318/2021. Ajuntament d'Olius – utilització material

	Favorable
	Tipus de votació: unanimitat

	Vista la sol·licitud presentada i subscrita per Antonio Félix Márquez i Macarro, alcalde president de l'Ajuntament d'Olius, en què demana la cessió de 20 tanques per als dies 9, 10 i 17 de juliol, en motiu de la celebració del Festival Errant, promogut per la Diputació de Lleida a través de l'Institut d'Estudis Ilerdencs;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 57,00 €.

	

	Expedient 1325/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic per un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 1276/2021. Reclamació danys vehicle 

	Favorable
	Tipus de votació: unanimitat

	Vista la sol·licitud de reclamació de l'import dels danys soferts al vidre de darrera d’un vehicle, pels treballs de desbrossar del dia 14 de juny de 2021, que pugen la quantitat total de 1.150,40 €, segons el pressupost de l'empresa Cosme Closa, SL;
Vist l'informe del cap de la brigada municipal d'Obres i Serveis de Solsona i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda acceptar la petició i realitzar la corresponent tramitació a través de l'assegurança de responsabilitat civil de l'Ajuntament de Solsona, fent-se càrrec l'Ajuntament de l'import de la franquícia.


MERCAT
	Expedient 1340/2021. Absències del mercat setmanal de venda no sedentària, divendres 9 de juliol de 2021

	Favorable
	Tipus de votació: unanimitat

	Vist l’informe presentat pel tècnic de comerç i nucli antic de l’Ajuntament de Solsona i l’Agència de Desenvolupament Local de Solsona i Cardona;
Vist els articles 17 i 18 de l'Ordenança reguladora del mercat municipal de Solsona de venda no sedentària;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda notificar a uns marxants la seva absència del mercat setmanal de venda no sedentària de Solsona corresponent al divendres 9 de juliol del 2021, i comptabilitzar aquesta absència com a període de vacances ja que cap dels marxants ha notificat cap absència justificada per excusar la seva assistència al mercat setmanal.


PERSONAL
	Expedient 1274/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal de data 30 de juny, número de registre 2021-E-RE-805, en què sol·licita permís per a formació per fer el curs: "Quan el cos parla. Anàlisi i estratègies de comunicació no verbal", organitzat per l'Associació Prisma, que s'imparteix del 2 al 31 d'agost de 2021 en la modalitat presencial, amb una durada de 40 hores i un cost de 90,00 €;
Vist el que estableix el pacte-conveni de l'Ajuntament de Solsona a l'article 10 referent a la formació del personal;
A proposta de la regidora delegada d'Educació,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació fins a un màxim de 40 hores per curs i imputar les hores durant el període d'estiu del curs 2020/2021. Una vegada finalitzada la formació caldrà fer arribar el certificat corresponent.


SALUT
	Expedient 1343/2021. Regió Sanitària Catalunya Centre – campanya marató de vacunació

	Favorable
	Tipus de votació: unanimitat

	Vista la sol·licitud presentada i subscrita per un tècnic del Sector Sanitari Solsonès, Bages, Berguedà i Moianès, en què demana la col·laboració de l'Ajuntament de Solsona en la gestió de les cues que es puguin formar en l'accés a la Sala Polivalent el dia 13 de juliol de 2021, en motiu de la campanya de marató de vacunació;
A proposta de la regidora delegada de Salut,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, conjuntament amb el Consell Comarcal del Solsonès, es contractarà els serveis de dos agents cívics per col·laborar en la tasca esmentada.


URBANISME
	Expedient 1112/2021. Llicència urbanística – construcció d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per la construcció d’un habitatge unifamiliar aïllat;
Vist l'informe emès pels Serveis Tècnics Municipals de 7 de juliol 2021 i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Projecte executiu complert visat i signat que inclogui els condicionants obligatoris que s’especifiquen a continuació, l’estudi bàsic de seguretat i salut i l’estudi geotècnic.
· Certificat emès pel tècnic conforme el projecte executiu visat que es presenta és d’acord al projecte presentat per la tramitació urbanística.
· Assumeix visat de la direcció d’obra i la direcció de l’execució per part dels tècnics.
· Identificació del contractista encarregat de l’execució de l’obra.
· CTE DB SI - Caldrà especificar en els plànols del projecte executiu els sectors d’incendis, els recorreguts d’evacuació, les dimensions dels elements d’evacuació i les dotacions de protecció instal·lades.
· Dins el sistema de sanejament separatiu de l’habitatge, les arquetes de registre-sifòniques es situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la corresponent supervisió dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

